جمهور باشقانی رجب طیب اردوغان بولیویانین فیلیسطین مسئله‌سینه، خصوصیله ده قودسون ایستاتوسو و فیلیسطین‌لی دینج وطنداش‌لارین قورونماسی ایستیقامتینده وئردیگی دسته‌یه گؤره تشککور ائتدیگینی بیلدیردی.
اردوغان دعوتینه گؤره تورکیه-‌ده سفرده اولان بولیویا پرزیدنتی خوان اوو مورالس ایله کئچیردیگی بیرباشا و هئیت‌لر آراسینداکی گؤروش‌لردن سونرا بیرگه مطبوعات کنفرانسی تشکیل ائدیب.
قوناق پرزیدنتین تورکیه-‌یه ایلک سفریندن دویدوغو ممنون‌لوغو دیله گتیرن اردوغان تورکیه-‌نین کئچن ایل لا پاز سفیرلیگینی آچدیغینی خاطیرلادا‌راق، بولیویانین دا آنکارادا سفیرلیک آچماق باره‌ده قرارا گلمه‌سیندن ممنونیت دویدوغونو ایفاده ائدیب.
اردوغان گله‌جک ایل تورکیه ایله بولیویا آراسیندا دیپلوماتیک علاقه‌لرین یارانماسی‌نین 77-جی ایلدؤنومونون قئید اولوناجاغینی وورغولایا‌راق دئییب کی، همین مقصدله 2020-جی ایلده هر ایکی اؤلکه‌ده خصوصی تدبیرلر کئچیریله‌جک. بو تدبیرلرین بشری علاقه‌لرین اینکیشافینا تحفه وئرمه‌سینی دیلییرم.
گؤروش‌لرده بیرگه ایقتیصادی کمیسیانین ایلک ییغینجاغی‌نین بو ایل عرضینده کئچیریلمه‌سینه دایر راضی‌لیق الده ائتدیک‌لرینی ده وورغولایان اردوغان ایقتیصادی و تیجارت علاقه‌لرینده سون دؤورده جدی آددیم‌لار آتیلدیغینی بیلدیریب.
تیجارت حجمی‌نین سون ایکی ایلده 250 فایز آرتیملا 113 میلیون دو‌لارا چاتدیغینا ایشاره ائدن اردوغان "جناب مورالس ایله بو رقمین ایکی اؤلکه باخیمیندان خیلی آشاغیدا اولدوغونو و بونون 500 میلیونا دو‌لارا قالدیریلماسی‌نین واجیب‌لیگینی دیله گتیردیک" ایفاده‌سینی ایشلدیب.
تورکیه-‌نین ایسلام امکداش‌لیغی تشکیلاتی‌نین ذیروه ییغینجاق‌لاری‌نین نؤبتی صدری اولدوغونو، مورالسین ده لاتین امریکاسی و کاریب حوزه سی اؤلکه‌لری‌نین نوبتی صدری اولدوغونو قئید ائدن اردوغان دئییب: "دونیادا ایفراتچی ساغ یؤنوم‌لولرین و ایسلام دوشمنی حرکت‌لرین آرتماسیندان دویدوغوموز ناراحاتلیغیمیزی بیر داها دیله گتیردیک. بوتون آیری-سئچکی‌لیک‌لره قارشییک. بولیویانین فیلیسطین مسئله‌سینه، خصوصیله ده قودسون ایستاتوسو و فیلیسطین‌لی دینج وطنداش‌لارین قورونماسی ایستیقامتینده وئردیگی دسته‌یه گؤره تشککور ائدیرم. بونونلا یاناشی جولان تپه‌لریله علاقه‌دار یاناشماسینی دا تقدیرده تعقیب ائدیریک".
مورالس ایله گؤروش‌لرینده موذاکیره ائتدیک‌لری دیگر بیر مسئله‌نین ایسه ونزوئلا اولدوغونا دقت چکن اردوغان بیلدیریب کی، ونزوئلا خالقی ایراده‌سینی کئچن ایلکی پرزیدنت سئچکی‌سیله اورتایا قویدو. ونزوئلا-داکی  دوست‌لاریمیزین قرارلاری‌نین اؤزگه‌لری طرفیندن موحاکیمه اولونماسی دموکراسی آدیندان دوزگون دئییل‌دیر. اؤلکه‌لرین اگمنلیک حاق‌لارینا، خالق ایراده‌سینه، دموکراسی‌یه حؤرمت و داخیلی ایشلرینه موداخیله ائتمه‌مه پرینسیپی چرچیوه‌سینده بولیویا کیمی مادورو حاکمیتینی ونزوئلانین قانونی حکومتی اولا‌راق تانیماغا داوام ائدیریک. مسئله‌نی حل ائتمک اوچون ونزوئلا حکومتیله موخالیفت و اولوسلار آراسی توپلوم آراسیندا اونسیت کانال‌لاری‌نین آچیق اولماسی واجیب‌دیر.
